**Mācību jomu sasniedzamie rezultāti 1. posmā, “Zaķīšu” grupa**

**Valodu mācību joma**

* Saprot, ka ar vārdiem precīzāk var paust savas domas, vajadzības
* Atbild uz jautājumu ar darbību vai vārdiem
* Vārdiski vai ar darbību vēršas pie citiem, lai izteiktu savu vajadzību
* Vārdos vai neverbāli pauž emocijas
* Klausās latviešu valodas vārdu skanējumā un reaģē uz atsevišķiem izteikumiem
* Sarunā pasaka un atkārto dažus biežāk dzirdētus vārdus
* Ieklausās tekstā, reaģē uz to ar emocijām, darbību un valodu
* Nosauc pazīstamus priekšmetus, dzīvas būtnes un darbības, ko veic pats un citi
* Klausās un atkārto dzirdētās skaņas
* Pievērš uzmanību rakstiskai informācijai

**Sociālā un pilsoniskā mācību joma**

* Saista sevi ar savu vārdu un ķermeni
* Piedalās pieaugušā organizētās aktivitātēs
* Izrāda vēlmi veikt kādu darbību kopā ar citiem
* Izrāda līdzjūtību, kad cits ir sāpināts
* Vēršas pēc palīdzības pie pieaugušā ikdienas situācijās; pieņem palīdzību
* Nosauc valsti, kurā dzīvo
* Atpazīst Latvijas karogu
* Mācās ievērot vienotus, vienkāršus kārtības un drošības noteikumus
* Novelk apģērbu un apavus ar pieaugušā palīdzību
* Mācās pareizi turēt un lietot karoti

**Kultūras izpratnes un pašizpausmes mākslā mācību joma**

* Izmanto dažādas līnijas, laukumus, formas un krāsas radošajā darbā
* Piebalso pieaugušā dziedājumam
* Brīvi kustas mūzikas pavadījumā
* Spēlējas ar rotaļlietām, sarunājas ar tām, runā to balsīs
* Runā skaitāmpantus
* Spontāni iesaistās mākslinieciskā darbībā
* Izmanto mākslinieciskajā darbībā dažādus materiālus un tehniskos paņēmienus
* Rada skaņas ar dažādiem skaņu rīkiem
* Emocionāli atsaucas daudzveidīgām mākslas izpausmēm
* Piedalās gadskārtu svētku svinēšanā

**Dabaszinātņu mācību joma**

* Praktiskā darbībā iepazīst no plastmasas, papīra, akmens, koka izgatavotus priekšmetus
* Izmantojot maņas, novēro un iepazīst iežus un ūdeni
* Nosauc novērotās dabas parādības, piemēram, lietus, sniegs, varavīksne, vējš
* Novēro un iepazīst tuvākajā apkārtnē sastopamos augus un dzīvniekus

**Matemātikas mācību joma**

* Praktiskā darbībā atšķir jēdzienus *viens, daudz*.
* Praktiskā darbībā nosauc priekšmetu skaitu trīs apjomā.
* Praktiskā darbībā atlasa priekšmetus pēc kopīgām un atšķirīgām pazīmēm.
* Savieto priekšmetus attiecībā viens pret vienu.
* Praktiskā darbībā atšķir jēdzienus *īss, garš, plats, šaurs*.
* Veido taisnas rindas no priekšmetiem, ievēro atstarpes.
* Atšķir priekšmetu apaļas un stūrainas formas apkārtējā vidē.
* Praktiskā darbībā atšķir jēdzienus *uz, zem, pie, aiz*.

**Tehnoloģiju mācību joma**

* Apgūst dažādus darba paņēmienus un drošības noteikumus savas ieceres īstenošanai no papīra un tekstilmateriāliem: pielīmē papīru pie pamatnes; burza papīru, lai izveidotu kādu objektu, piemēram, bumbu; plēš plānu papīru strēmelēs; lietojot šķēres, ar vienu kustību pārgriež šauru papīra sloksni.
* Rada konstrukciju, savietojot vienkāršus telpiskus objektus.
* Veido dažādas formas no piedāvātajiem plastiskajiem materiāliem – mīca, veltnē starp plaukstām, noapaļo, savieno detaļas; no lielāka plastiska materiāla gabala atdala mazākas daļas.
* Satver sīkus priekšmetus un veic darbības ar tiem.

**Veselības un fiziskās aktivitātes mācību joma**

* Pārvietojas vidē sev pieņemamā veidā, izmantojot vides un pieaugušā piedāvātās iespējas: soļo, skrien, rāpo, lien, veļas, lec, mācās noturēt līdzsvaru.
* Pārvar šķēršļus sev pieņemamā veidā: kāpj, rāpjas, izlien, karājas rokās.
* Pārvieto dažādus priekšmetus sev pieņemamā veidā: tver, padod, ripina, velk, stumj, met.
* Ar prieku veic ar personīgo higiēnu saistītas darbības pieaugušo uzraudzībā.
* Iesaistās fiziskajās aktivitātēs telpās un ārā, ievēro dienas režīmu.